cyanic-selkie/wikianc huggingface dataset:
টুভালু
জলবায়ু পরিবর্তনের প্রভাব
সবচেয়ে উঁচু জায়গার হিসাব করলেও, টুভ্যালু, সমুদ্রপৃষ্ঠ থেকে মাত্র ৪.৫ মিটার উঁচু, এবং দেশটির কর্তাব্যক্তিরা কয়েক বছর ধরে বেশ সচেতন যে, তাদের দেশ, উচ্চতা বাড়তে থাকা সমুদ্রের শিকার হতে পারে। ২০০৯-এর ডিসেম্বরে কোপেনহেগেন জলবায়ু সম্মেলনে টুভ্যালুর একজন আলোচক আয়ান ফ্রাই (Ian Fry) চূড়ান্ত প্রতিবেদনের একজন শক্তিশালী প্রতিবাদকারী ছিলেন, তিনি বলেছিলেন "ভাবগতিক দেখে মনে হচ্ছে আমাদেরকে থার্টি পীস অফ সিলভার সাধা হচ্ছে, যেন আমরা আমাদের জনগণ আর ভবিষ্যতের সাথে প্রতারণা করি।"
সিনিয়র টাইগার্স
সিনিয়র টাইগার্স বাংলাদেশ সেনাবাহিনীর প্রথম ইস্ট বেঙ্গল রেজিমেন্ট-এর ডাকনাম।
বাংলাদেশ ও পাকিস্তানের মধ্যকার টেস্ট ম্যাচের তালিকা
বাংলাদেশ এবং পাকিস্তান ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি <abbr title="সর্বদাই হালনাগাদ করা প্রয়োজন">মে, ২০১৫ তারিখ পর্যন্ত মোট দশটি টেস্টে একে-অপরের মুখোমুখি হয়। তন্মধ্যে বাংলাদেশ একটি টেস্টে ড্র করা ছাড়া কোন টেস্টেই জয় পায়নি। বাদ-বাকী ৯টি খেলাতেই পাকিস্তান দল জয়ী হয়েছে।
সিনিয়র টাইগার্স
ইতিহাস
প্রথম ইস্ট বেঙ্গল রেজিমেন্ট হল ইস্ট বেঙ্গল রেজিমেন্টের প্রাচীনতম ব্যাটালিয়ন (বাংলাদেশী সেনাবাহিনীর দু'টি পদাতিক বাহিনীর প্রথমটি, অন্যান্য হচ্ছে বাংলাদেশ ইনফেন্ট্রি রেজিমেন্ট)। রেজিমেন্টটি প্রথম ভারত-পাকিস্তান যৌথ ডিফেন্স কাউন্সিল থেকে ১৯৪৭ সালের নভেম্বর মাসে অনুমোদন লাভ করে ।  ব্রিটিশ ভারতীয় সেনাবাহিনীর পাইওনিয়ার কোম্পানির (১২৫৬ এবং ১৪০৭) দুটি বাঙ্গালী মুসলিম পাইওনিয়ার কোম্পানি থেকে তৎকালীন পূর্ব পাকিস্তানের ঢাকার কুর্মিটোলাতে এই ইউনিটটি ১৯৪৮ সালের ১৫ ফেব্রুয়ারি তারিখে উদ্বোধন করা হয়। এই দুইটি কোম্পানি প্রধানত দ্বিতীয় বিশ্বযুদ্ধের সময় বার্মা সেক্টরে সাহসিকতার সঙ্গে যুদ্ধে অংশগ্রহণকারী বাঙালি মুসলমানদের নিয়ে গঠিত হয় এবং ব্রিটিশ সরকার কর্তৃক মূলধারার ব্রিটিশ-ভারতীয় সেনাবাহিনীর সঙ্গে ধরে রাখা হয়েছিলো। ১৯৪৭ সালের আগস্ট মাসে ভারত বিভাগের পরপরই এই দুইটি কোম্পানিকে ভারতীয় পাইওনিয়ার কোরপ্স্ থেকে প্রথমে পিলখানা এরপর কুর্মিটোলায় স্থানান্তরিত করা হয়, যা পরে ঢাকা ক্যান্টনমেন্টে স্থানান্তরিত করা হয়।
বাংলাদেশ ও পাকিস্তানের মধ্যকার টেস্ট ম্যাচের তালিকা
টেস্টের তালিকা
১৬ মে, ২০১৫ তারিখ পর্যন্ত বাংলাদেশ-পাকিস্তানের মধ্যকার টেস্টের তালিকা নিম্নরূপ:
সিনিয়র টাইগার্স
ইতিহাস
ব্রিটিশ ভারতীয় সেনাবাহিনীর দ্বিতীয় বিশ্বযুদ্ধ ফেরত বাঙালি সেনাকর্মকর্তাদের নেতৃত্বে এবং বিহার রেজিমেন্টের যুদ্ধ ফেরত ব্রিটিশ ভারতীয় সেনাবাহিনীর পাইওনিয়ার কোরপ্স্ এর বাঙালি সৈনিকদের সমন্বয়ে ১ম ইষ্ট বেঙ্গল রেজিমেন্ট এর প্রশিক্ষন রেজিমেন্ট বা ইস্ট বেঙ্গল রেজিমেন্টাল সেন্টার গঠন করা হয়। সিনিয়র টাইগার্স এর প্রথম কমান্ডিং অফিসার (সি,ও) ছিলেন লেফটেন্যান্ট কর্নেল ভি,জে,ই প্যাটারসন নামে একজন ব্রিটিশ কর্মকর্তা এবং রেজিমেন্টের নব্য প্রতিষ্ঠিত প্রশিক্ষণ সংস্থা ইস্ট বেঙ্গল রেজিমেন্টাল সেন্টারের দায়িত্বপ্রাপ্ত অধিনায়ক/কমান্ড্যান্ট ছিলেন পাকিস্তান সেনাবাহিনীর জ্যেষ্ঠ বাঙালী সেনাকর্মকর্তা  মেজর আব্দুল ওয়াহেদ চৌধুরী তিনি ইস্ট বেঙ্গল রেজিমেন্ট প্রতিষ্ঠায় মুখ্য ভূমিকা পালন করেন তিনি সর্বপ্রথম সিনিয়র টাইগার্সকে গঠন ও কমান্ড করেন ইষ্ট বেঙ্গল রেজিমেন্টের প্রথম ব্যাটালিয়নে উত্থাপন করেন।
ইউনিটটি ১৯৬৫ সালে পাকিস্তান-ভারত যুদ্ধ, ১৯৬৭ সালের যুদ্ধ, ১৯৭১ সালের মুক্তিযুদ্ধ, ১৯৯০ সালে কুয়েত যুদ্ধে অংশ নেয় এবং বিভিন্ন শান্তিরক্ষী মিশনে প্রসংশনীয় ভূমিকা পালন করে। এই ইউনিটটি লাল পাইপিংয়ের গর্বিত প্রাপক — যা বাংলাদেশের মুক্তিযুদ্ধে তাদের সাহসী অবদানের জন্য একটি সম্মানসূচক পদক।
এই অর্জনগুলোর মধ্যে রয়েছে বীরশ্রেষ্ঠ খেতাবপ্রাপ্ত এবং অন্যান্য খেতাবপ্রাপ্ত যোদ্ধা। ১৫ই ফেব্রুয়ারি ইউনিটের প্রতিষ্ঠাকালীন দিনটি বাংলাদেশ সেনাবাহিনীর 'টাইগারস ডে' নামেও পরিচিত।
কমান্ডারগণ
বাংলাদেশ সেনাবাহিনীর বেশকিছু স্বনামধন্য কর্মকর্তা এই ইউনিটের কমান্ডার হিসেবে দ্বায়িত্ব পালন করেছেন। শুধুমাত্র ১৯৭১ সালে মুক্তিযুদ্ধ চলাকালে খুব সংক্ষিপ্ত সময়ের জন্য একজন বিমান বাহিনী অফিসার ইউনিটটির অধিনায়ক ছিলেন। মুক্তিযুদ্ধে বাংলাদেশী বাহিনীর সর্বাধিনায়ক জেনারেল এম এজি ওসমানী ১৯৫০ সালে যশোরে ইউনিটটির কমান্ডিং অফিসার (সিও) ছিলেন। কর্নেল এ টি কে হক, মেজর জেনারেল সাদেক, মেজর জেনারেল এ এম আবদুল ওয়াদুদ বিপি, ব্রিগেডিয়ার জেনারেল হোসেন মোহাম্মদ সাদেক, ব্রিগেডিয়ার জেনারেল শাহ মো। সুলতান উদ্দিন ইকবাল বীর প্রতীক, মেজর জেনারেল এহতেশামুল হক, কর্নেল মহব্বত সবাই এই ইউনিটটিতে কাজ করেছেন। এ ছাড়া, ব্যাটালিয়নটি ১৯৬৯-১৯৭০ সালে যশোরে থাকা অবস্থায় মেজর জেনারেল কাজী গোলাম দস্তগীর,( কেএএও, পিএসসি) কেও প্রথম বেঙ্গল রেজিমেন্টে কমিশন করা হয় এবং তিনি ১৯৬৯ থেকে ১৯৭০ সাল পর্যন্ত কমান্ডিং অফিসার হিসেবে দায়িত্ব পালন করেন ।
নিয়োজন
এই ইউনিটটি সম্ভবত বাংলাদেশ সেনাবাহিনীর সকল বিভাগীয় কার্যক্রমে অংশগ্রহণ করেছে । বর্তমানে এটি ৬৬ তম পদাতিক ডিভিশনের অধীনে রয়েছে। প্রথম উপসাগরীয় যুদ্ধের সময় ইউনিটের প্রাক্তন সিও জেনারেল দস্তগীর সৌদি আরবে সৌদি আরবের রাষ্ট্রদূত হিসেবে দায়িত্ব পালন করেন এবং তিনি অপারেশন মরু ঝড়ের সময় জাতিসংঘের কমান্ডের অধীনে বাংলাদেশের সেনা বাহিনী অংশ হিসেবে সিনিয়র টাইগারদের যুদ্ধে অংশগ্রহণে গুরুত্বপূর্ণ ভূমিকা রাখেন এবং এটি পরবর্তীতে বাংলাদেশী সেনাদের জাতিসংঘ শান্তিরক্ষী বাহিনীতে কাজ করার দ্বার উন্মোচন করে দেয়। ইউনিটটিকে ব্যানব্যাট ১৭ (বাংলাদেশী ব্যাটালিয়ান ১৭) নামে জাতিসংঘ মিশনে কাজ করার জন্য অস্থায়ীভাবে পুনর্গঠিত করা হয় । প্রথম বেঙ্গল এর পূর্ববর্তী সিও, লে. কর্নেল শাকিলকে এসআইওটি তে বদলি করা হয় এবং লে. কর্নেল মোতলুব আহমেদকে (এএফডব্লিওসি ,পিএসসি) ব্যানব্যাট ১৭-এর দ্বায়িত্ব দেয়া হয়। লে কর্নেল সালাহউদ্দীন খালেদও ব্যাটালিয়নটির কমান্ডার ছিলেন, যার বাবাও ছিলেন
ব্যাটালিয়নটির প্রাক্তন কমান্ডার। লে কর্নেল আযহার উদ্দিন আহমেদ, পিএসসি,ঐতিয্যবাহী ইউনিটটির ৫১ তম সিও হিসেবে দ্বায়িত্ব পালন করেন এবং কৃতিত্বপূর্ণ অবদান রাখেন। তিনি ইউনিটটির আমূল সংস্কার করেন এবং তার অধীনেই পেশাদ্বারিত্বের বিভিন্ন ক্ষেত্রে ইউনিটটির গুরুত্বপূর্ণ অগ্রগতি সাধিত হয়।লে কর্ণেল রিফাত বর্তমানে ব্যাটালিয়নটির সিও হিসেবে দায়িত্ব পালন করছেন।
লাইবেরিয়ায় জাতিসংঘ মিশনে ইউনিটটিকে নিযুক্ত করা হয়েছিল। এর প্রথম ফ্লাইটটি ১৭ এপ্রিল অবতরণ করে এবং সর্বশেষ ফ্লাইটটি ৪ মে ২০০৯-এ অবতরণ করে। লাইবেরিয়ায় দায়িত্ব পালনের পর ইউনিটটি বাংলাদেশে ফিরে আসে এবং ৯ম পদাতিক ডিভিশনের ORBAT এর অধীনে নিয়মিত পদাতিক ব্যাটালিয়ন হিসাবে ইউনিটটিকে পূণর্গঠিত করা হয়। বর্তমানে ব্যাটালিয়নটি ৬৬ পদাতিক ডিভিশনের অরব্যাট এর অধীনে পরিচালিত হচ্ছে।
তথ্যসূত্র
<references group="" responsive="1">
রামনাথপুর ইউনিয়ন, বদরগঞ্জ
রামনাথপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৩৫.২০ বর্গকিমি (১৩.৫৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৬৩০ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
প্যারীমোহন মুখোপাধ্যায়
প্যারীমোহন মুখোপাধ্যায়, সি এস আই (১৭ সেপ্টেম্বর, ১৮৪০ – ১৭ জানুয়ারি ১৯২৪) ছিলেন একজন ভারতীয় বাঙালি আইনজীবী ও সমাজসেবক।
জন্ম ও শিক্ষা জীবন
প্যারীমোহন মুখোপাধ্যায়ের জন্ম ব্রিটিশ ভারতের অধুনা  পশ্চিমবঙ্গের হুগলি জেলার  উত্তরপাড়ায় ১৮৪০ খ্রিস্টাব্দের ১৭ সেপ্টেম্বর। পিতা জমিদার জয়কৃষ্ণ মুখোপাধ্যায়ের দ্বিতীয় সন্তান তিনি। ১৮৬৪ খ্রিস্টাব্দে তিনি  কলকাতা বিশ্ববিদ্যালয়ের বিজ্ঞান বিষয়ে প্রথম শ্রেণীতে এম.এ এবং ১৮৬৫ খ্রিস্টাব্দে বি.এল পাশ করেন।
কর্মজীবন
আইন পাশের পর কলকাতা হাইকোর্ট ওকালতি শুরু করেন। পিতার মৃত্যুর পর জমিজমা সংক্রান্ত বহু জটিলতা দেখা দেয়। প্যারীমোহন সে সমস্ত জটিলতা দূর করে তার পিতার ন্যায় উত্তরপাড়াবাসীর উচ্চশিক্ষা প্রসারে উল্লেখযোগ্য ভূমিকা গ্রহণ করেন। পরবর্তীতে তার পুত্র ভূপেন্দ্রনাথও সে প্রয়াস জারি রাখেন। ১৮৭৯ খ্রিস্টাব্দে প্যারীমোহন বঙ্গীয় ব্যবস্থাপক সভার সদস্য এবং ১৮৮৪ এবং ১৮৮৬ খ্রিস্টাব্দে ভারতীয় ব্যবস্থা-পরিষদের সদস্য মনোনীত হন। প্যারীমোহনও তার পিতার ন্যায় প্রজাবৎসল ছিলেন। ১৮৮৫ খ্রিস্টাব্দে  বঙ্গীয় প্রজাস্বত্ব আইন কার্যকর হওয়ার সময় তিনি জমিদারী ও রাজস্ব বিষয়ক অগাধ জ্ঞানের পরিচয় প্রদান করেন। ব্রিটিশ ইন্ডিয়ান অ্যাসোসিয়েশনের সঙ্গেও ঘনিষ্ঠভাবে যুক্ত ছিলেন এবং ১৮৮৫ খ্রিস্টাব্দের জাতীয় সম্মেলনে অগ্রণী ভূমিকা পালন করেন।
ইংরেজ সরকার জয়কৃষ্ণ মুখোপাধ্যায়ের উত্তর পাড়া কলেজ প্রতিষ্ঠার প্রস্তাব নাকজ করেলেও তার উদ্যমী পিতার উত্তরপাড়া কলেজ ১৮৮৭ খ্রিস্টাব্দে প্রতিষ্ঠিত হয়। বর্তমানে কলেজটি "রাজা প্যারীমোহন মুখোপাধ্যায় কলেজ" নামে নামাঙ্কিত হয়। ১৮৮৭ খ্রিস্টাব্দেই ব্রিটিশ সরকার রাজা এবং সি এস আই উপাধি প্রদান করে।
পিতামহ জগন্মোহন মুখোপাধ্যায় যে দোমহলা বাড়ি তৈরি করেছিলেন, সেঠিকে তার পিতা তিন মহলায় রূপান্তর করে দাতব্য চিকিৎসালয় প্রতিষ্ঠা করেছিলেন। সেটি বর্তমানে উত্তরপাড়া স্টেট জেনারেল হসপিটাল। হাসপাতালের বিপরীত দিকে প্যারীমোহন মুখোপাধ্যায় নির্মাণ করেন 'রাজেন্দ্র ভবন'। বর্তমানে এটি হাসপাতারের ডাক্তারদের আবাসস্থল।
মৃত্যু
১৯২৪ খ্রিস্টাব্দের ১৭ জানুয়ারি রাজা প্যারীমোহন মুখোপাধ্যায় পরলোক গমন করেন। উত্তরপাড়ায় তার নামাঙ্কিত কলেজে আবক্ষমূর্তি প্রতিষ্ঠিত হয়।
ক্যামিলা মেন্ডেস
ক্যামিলা ক্যারারো মেন্ডেস (জন্ম জুন ২৯, ১৯৯৪) একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরীদের কাহিনীর দৃশ্যকাব্য সমৃদ্ধ ধারাবাহিক রিভারডেইল-এ ভেরোনিকা লোডজে নামক চরিত্রটিতে অভিনয় করে থাকেন।
জীবন এবং কর্ম জীবন
ক্যামিলা মেন্ডেসের জন্ম হয়, মার্কিন যুক্তরাষ্ট্রের ভার্জিনিয়া রাজ্যের শার্লটভ্যালি শহরে, ব্রাজিলীয় দম্পতি ভিক্টোর এবং গিসেলে মেন্ডেস পরিবারে। তার একজন বড় বোন রয়েছে। তার মাতা ব্রাজিলের রিও গ্রান্ডে ড্যো সুল রাজ্যের পোর্তো এলেগ্রে শহর থেকে আগত, যদিও তার পিতা ব্রাজিলের কেন্দ্রীয় রাজধানী ব্রাজিলিয়ার, কেন্দ্রীয় জেলা থেকে আগত। তিনি বিভিন্ন সময়ে বিভিন্ন স্থানে বসবাস করেছেন, তবে তিনি তার শৈশবকালীন সময়ের মধ্যে সবচেয়ে বেশি সময় মার্কিন যুক্তরাষ্ট্রের ফ্লোরিডা রাজ্যে অতিবাহিত করেছেন, যেখানে তিনি আমেরিকান হেরিটেজ স্কুল-এ পড়াশোনা করেন, যেটি ফ্লোরিডা রাজ্যের প্লেনটেশন শহরে অবস্থিত। তার বয়স যখন মাত্র ১০ বছর, তখন তিনি আবারও ব্রাজিলে এক বছর বসবাস করেন। ২০১৬ সালের মে মাসে, মেন্ডেস মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় এর অভিনয় এবং গণমাধ্যম কলার শাখা টিশচ স্কুল অব দ্য আর্টস থেকে স্নাতক শেষ করেন। তার প্রথম অভিনয় ছিল সুইডেনে প্রতিষ্ঠিত বহুজাতিক প্রতিষ্ঠান  আয়িকার জন্য করা একটি বিজ্ঞাপনে। এছাড়াও ক্যামিলা মেন্ডেস, জনপ্রিয় কানাডীয় গায়ক শন মেন্ডেস এবং আরেক সাড়া জাগানো জনপ্রিয় কিউবান-মার্কিন গায়িকা ক্যামিলা কাবিলো-এর বন্ধুও, যেহেতু জনপ্রিয় সামাজিক যোগাযোগ মাধ্যম টুইটারে তিনি তার একাউন্টের নাম "ক্যামিলা মেন্ডেস" হিসেবেই ব্যবহার করেন, সেহেতু তার কিছু সমস্যা পোহাতে হয়।
২০১৬ সালে, মেন্ডেস "সিলভার-টাংগড হাই স্কুল সোফোমোর"ভেরোনিকা লোডজে হিসেবে মার্কিন টেলিভিশন চ্যানেল দ্য সিডব্লিউ এর কিশোর-কিশোরীদের কাহিনীর দৃশ্যকাব্য সমৃদ্ধ নতুন ধারাবাহিক রিভারডেইল-এ অভিনয় শুরু করেন, যেটি নিউ ইয়র্ক ভিত্তিক কমিক বই প্রকাশক অার্ছি কমিকস এর একটি বিধ্বংসী উদ্যোগ। মেন্ডেসের প্রথম প্রতিনিধিত্বকারী ছিল "কার্সন কোলকার ওরগানাইজেশন" নামক নিউ ইয়র্কের একটি প্রতিনিধিত্বমূলক সংগঠন, পরে সেটি পরিবর্তন করে লস অ্যাঞ্জেলেস ভিত্তিক আরেকটি সংগঠন সিএএ তাকে পরিবেশনার কাজ করে।
সকল যুদ্ধের যবনিকাপাতে যুদ্ধ
"সকল যুদ্ধের যবনিকাপাতে যুদ্ধ" ("The war to end all wars") হচ্ছে ১৯১৪ থেকে ১৯১৮ সাল অবধি স্থায়ী হওয়া প্রথম বিশ্বযুদ্ধের একটি পদবাচ্য; যার উৎপত্তির উদ্দেশ্য মৌলিক অর্থের সাথে সাদৃশ্যপূর্ণ হলেও প্রকৃতপক্ষে যুদ্ধের সমাপ্তি না ঘটায় বর্তমানে এটি ব্যাঙ্গাত্মক অর্থে ব্যবহৃত হয়।
উদ্ভব
পরবর্তী বছরগুলোতে এই পদবাচ্য উড্রো উইলসনের সাথে ঘনিষ্ঠভাবে জুড়ে যায়ঃ যদিও তিনি এই পদবাচ্যকে একবার মাত্র ব্যবহার করেছিলেন।
পাকিস্তান জাতীয় ফুটবল দল
পাকিস্তান জাতীয় ফুটবল দল (پاکستان قومی فٹ بال ٹیم, Pakistan national football team) হচ্ছে আন্তর্জাতিক ফুটবলে পাকিস্তানের প্রতিনিধিত্বকারী পুরুষদের জাতীয় দল, যার সকল কার্যক্রম পাকিস্তানের ফুটবলের সর্বোচ্চ নিয়ন্ত্রক সংস্থা পাকিস্তান ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫০ সালের ২৭শে অক্টোবর তারিখে, পাকিস্তান প্রথমবারের মতো আন্তর্জাতিক খেলায় অংশগ্রহণ করেছে; ইরানের তেহরানে অনুষ্ঠিত উক্ত ম্যাচে পাকিস্তান ইরানের কাছে ৫–১ গোলের ব্যবধানে পরাজিত হয়েছে।
১০,০০০ ধারণক্ষমতাবিশিষ্ট পাঞ্জাব স্টেডিয়ামে পাক শাহিন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাকিস্তানের পাঞ্জাবের লাহোরের পাঞ্জাব স্টেডিয়ামের বিপরিত পাশে ফুটবল হাউজে অবস্থিত। বর্তমানে এই দলের ম্যানেজারের দায়িত্ব পালন করছেন জোসে আন্তোনিও নোপগুয়েইরা এবং অধিনায়কের দায়িত্ব পালন করছেন সাউদার্ন ডিসট্রিক্টের রক্ষণভাগের খেলোয়াড় জিশান রহমান।
পাকিস্তান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও পাকিস্তান এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি চ্যালেঞ্জ কাপে পাকিস্তান এপর্যন্ত ১ বার অংশগ্রহণ করেছে, যেখানে তাদের সাফল্য হচ্ছে শুধুমাত্র গ্রুপ পর্বে অংশগ্রহণ করা।
মুহাম্মদ ইসা, জাফর খান, তানভির আহমেদ, হাসান বশির এবং শফিউল্লাহ খানের মতো খেলোয়াড়গণ পাকিস্তানের জার্সি গায়ে মাঠ কাঁপিয়েছেন।
ইতিহাস
১৯৫০ সালের ৬ই জানুয়ারি তারিখে পাকিস্তান তাদের প্রথম আন্তর্জাতিক ম্যাচে অংশগ্রহণ করে, যেখানে তারা ইরানের কাছে ৫–১ গোলে পরাজিত হয়। দুই বছর পর পাকিস্তান কলম্বো কাপে খেলার সুযোগ পায়। সেখানে তাদের প্রথম ম্যাচে তারা ভারতের সাথে ড্র করে। দ্বিতীয় ম্যাচে শ্রীলঙ্কাকে ২–০ গোলে এবং শেষ ম্যাচে ১–০ গোলে বার্মাকে পরাজিত করে। ফাইনালে উত্তীর্ণ পাকিস্তান ভারতের সাথে যৌথভাবে চ্যাম্পিয়ান হয়।
পাকিস্তান এপ্রিল মাসে ইরানের সাথে প্রীতি ম্যাচের আয়োজন করে এবং ইরানের সাথে ০–০ গোলে ড্র করে। একই বছর পাকিস্তান কলম্বো কাপে শ্রীলঙ্কার কাছে ৬–০ গোলে পরাজিত করে রানার-আপ হয়। ১৯৫৪ সালে পাকিস্তান কলম্বো কাপে পুনরায় রানার-আপ হয়। পাকিস্তান এশিয়ান গেমসে সিঙ্গাপুরকে ৬–২ গোলে পরাজিত করলেও কলম্বো কাপের ফাইনালে মিয়ানমারের কাছে ২–১ গোলের ব্যবধানে পরাজিত হয়। ১৯৫৮ সালে পাকিস্তান এশিয়ান গেমস মিশনে ব্যর্থ হয়, যেখানে তারা চীনা তাইপেইয়ের কাছে ৩–১ গোলে এবং দক্ষিণ ভিয়েতনামের সাথে ১–১ গোলে ড্র করে।
১৯৫৯ সালে পাকিস্তান ইরানের সাথে ৪–১ গোলে পরাজিত, ভারতের সাথে ০–১ গোলে জয় এবং ইসরায়েলের সাথে ২–০ গোলে পরাজিত হওয়ার ফলে ১৯৬০ সালের এশিয়া কাপের বাছাইপর্ব থেকে বিদায় নেয়, তবে এই প্রতিযোগিতায় পাকিস্তান ভারতের বিরুদ্ধে তাদের প্রথম জয় পায়। কয়েক মাস পর পাকিস্তান মালয়েশিয়ায় মারদেকা কাপে অংশগ্রহণ করে। সেখানে থাইল্যান্ডকে ৭–০ গোলে পরাজিত করে প্রথম কোন রেকর্ড গড়ে।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের ফেব্রুয়ারি মাসে প্রকাশিত র‌্যাঙ্কিংয়ে পাকিস্তান তাদের ইতিহাসে সর্বোচ্চ অবস্থান (১৪১তম) অর্জন করে এবং ২০১৯ সালের জুন মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পাকিস্তানের সর্বোচ্চ অবস্থান হচ্ছে ৯৬তম (যা তারা ১৯৫৯ সালে অর্জন করেছিল) এবং সর্বনিম্ন অবস্থান হচ্ছে ২০৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
চার আসিয়াব জেলা
ভৌগোলিক অবস্থান অনুযায়ী জেলাটির সীমানা দক্ষিণে লোগার প্রদেশ, পশ্চিমে ওয়ার্দাক প্রদেশ, উত্তর-পশ্চিমে পাঘমান জেলা, উত্তরে কাবুল এবং পশ্চিমে বাগরামী ও মুসাহী জেলা ঘিরে রয়েছে। চার আশিয়াব জেলার সদর দপ্তর হল কালা-ই মালিক যেটি মূলত জেলার পশ্চিমে অবস্থান করছে।
শো বিজনেস
থাম্ব|শো বিজনেসে অ্যান্টন শো বিজনেস (Show business, অর্থ: প্রদর্শন ব্যবসা বা প্রদর্শন বাণিজ্য), যাকে অনেকসময় সংক্ষেপে শো বিজ (show biz) বা শোবিজ (showbiz) বলে ডাকা হয় (c. ১৯৪৫ থেকে), তা হল সকল প্রকারের বিনোদন, বিশেষ করে লাইট এন্টারটেইনমেন্ট অর্থাৎ অডিওভিজুয়াল বা শ্রবণ-দর্শন বিনোদনের একটি সাধারণ পারিভাষিক নাম। এই শব্দটি বাণিজ্যিক ব্যক্তিবর্গ (ব্যবস্থাপক, প্রতিনিধি, নির্মাতা এবং পরিবেশক) থেকে শুরু করে সৃজনশীল উপকরণ (শিল্পী, অভিনেতা, লেখক, সঙ্গীতশিল্পী, এবং কলাকুশলী) পর্যন্ত সকল প্রকারের বিনোদনমূলক বাণিজ্যিক উৎপাদনশিল্পের ক্ষেত্রে প্রয়োগ করা হয়। বিংশ শতাব্দীর পুরোটা সময় জুড়ে শব্দটি সর্বাধিক ব্যবহৃত হলেও মূলত ১৮৫০ সালেই শব্দটি প্রথম আক্ষরিকভাবে ব্যবহৃত হয়।   সেই সময় থেকে কয়েক দশক পর্যন্ত, এটি বিনোদনজগতের সর্বাধিক ব্যবহৃত একটি শব্দ ছিল। বিংশ শতাব্দীর শেষের দিকে, শব্দটি বহুমুখী অনুষ্ঠানের যুগের ঈষৎ গোপনীয় বৈশিষ্ট্যকে নির্দেশ করা শুরু করে, কিন্তু বর্তমানেও পরিভাষাটির ব্যবহার সক্রিয় রয়েছে।
পাতি সোনাচোখ
পাতি সোনাচোখ (বৈজ্ঞানিক নাম:Bucephala clangula)       (ইংরেজি Common goldeneye)  	Anatidae পরিবারের Bucephala গণের একটি পাখি।
বিবরণ
একটি প্রাপ্তবয়স্ক পাতি সোনাচোখ হাঁস ৪৫ থেকে ৫১ সেমি লম্বা এবং স্ত্রী ৪০ থেকে ৫০ সেমি হয়। ওজনে প্রায় পুরুষ হাঁস ১ কেজি ও স্ত্রী ৮০০ গ্রাম হয়ে থাকে।
কোরাল হেরেরা
কোরাল হেরেরা গোমেজ (Coral Herrera; জন্ম: ১৯৭৭) মাদ্রিদে জন্মগ্রহণকারী প্রথিতযশা স্পেনের নারীবাদী প্রমিলা লেখক ও কোস্টারিকায় তথ্য বিনিময়কারী। তিনি আবেগঘন ভালোবাসার প্রাচীন কাহিনীর ব্যাপক সমালোচনা করে পরিচিত হয়ে আছেন। এছাড়াও তিনি বিচিত্র বিষয়ে অংশগ্রহণ করেছেন।
পাতি সোনাচোখ
বিস্তৃতি
পাতি সোনাচোখ মার্কিন যুক্তরাষ্ট্র, কানাডা ,স্ক্যান্ডিনেভিয়া, উত্তর রাশিয়া সহ বিভিন্ন অঞ্চল পর্যন্ত বিস্তৃত। তাদের প্রজনন আবাস হল তাইগা।
কোরাল হেরেরা
শিক্ষাজীবন
কোরাল হেরেরা মাদ্রিদের তৃতীয় কার্লোস বিশ্ববিদ্যালয় থেকে মানবিক ও শব্দ-দৃশ্যমান যোগাযোগে ডিগ্রী লাভ করেন। একই বিশ্ববিদ্যালয় থেকে মানবিক ও যোগাযোগ বিষয়ে ডক্টরেট ডিগ্রী গ্রহণ করেন। তার অভিসন্দর্ভের বিষয় ছিল পাশ্চাত্যে আবেগঘন ভালোবাসা এবং পুঁজিবাদ, পিতৃতন্ত্র ও গণতন্ত্র। ডক্টরেট ডিগ্রী লাভের পর এবং স্পেনে আর্থিক মন্দার কারণে প্যারিসের পর কোস্টারিকায় আবাস গড়েন। বিভিন্ন গণমাধ্যমে বিশেষ করে পিকারা সাময়িকী, এল পাইস, এলদিয়ারিও.ইস বা এল সিয়াদাদানোয় প্রবন্ধ প্রকাশ করেন এবং এস লা তুর্কা অনুষ্ঠান নির্মাণে সহযোগিতা করেন।
সাহিত্যকর্ম
তার সাহিত্যকর্মের প্রধান দিক হচ্ছে আবেগঘন ভালোবাসার সমালোচনা করা ও বৈচিত্রপূর্ণ দৃষ্টিভঙ্গীতে মূল্যায়ন করা। তিনি যুক্তি দেখান যে, আবেগত্ব পিতৃতন্ত্রের ফসল এবং লিঙ্গ অসমতায়ণে বিভাজন ও সম্পর্কযুক্ত অবকাঠামো নির্মাণে গুরুত্বপূর্ণ ভূমিকা পালন করছে। তার কাজে দেখা যায় যে, ঐতিহ্যগত একটির তুলনায় বিভিন্ন পন্থা অবলম্বনে ভালোবাসাকে বোঝা যায় ও অভিজ্ঞতা সমৃদ্ধ হয়।
পাতি সোনাচোখ
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন। ১৯১৪ সালে কেবল একবার বৃহত্তর সিলেটের হাওর অঞ্চলে দেখা গিয়েছিল। এরা সোনালি চোখ হাঁস নামেও পরিচিত।
আমবটতলা মাধ্যমিক বিদ্যালয়
আমবটতলা মাধ্যমিক বিদ্যালয়  বাংলাদেশের যশোর জেলার চুড়ামনকাটি ইউনিয়নে র আমবটতলা বাজারে অবস্থিত  একটি বেসরকারী বিদ্যালয়। বিদ্যালয়টি প্রতিষ্ঠিত হয়েছিল ১৯৮২ সালে। এটি যশোর জেলার  ঐতিহ্যবাহী  বিদ্যালয় । জ্ঞান বিজ্ঞান ও সংস্কৃতির অন্যতম তীর্থস্থান। এই বিদ্যালয়ের অনেক প্রাক্তন শিক্ষার্থী আজ দেশের বিভিন্ন সেক্টরে নিয়োজিত। বিদ্যালয়ের পার্শ্বেই কিছু দূরে অবস্থান যশোরের অন্যতম বিজ্ঞান শিক্ষা কেন্দ্র যশোর বিজ্ঞান ও প্রযুক্তি বিশ্ববিদ্যালয়   । বর্তমানে বিদ্যালয়টিতে ২টি সুদৃশ্য একাডেমিক ভবন রয়েছে। এবং একটি শিক্ষক মিলনায়তন। একটি দৃষ্টি নন্দন শহীদ মিনার। বিদ্যালয়ে শিক্ষক আছেন ২০ জন,, কর্মচারী ০৫ জন। চুড়ামনকাটি ইউনিয়নে র অন্যতম মাধ্যমিক শিক্ষা প্রতিষ্ঠান আমবটতলা মাধ্যমিক বিদ্যালয় ।
ফটোওয়াকিং
ফটোওয়াকিং হল ক্যামেরা নিয়ে পথে-পথে হেঁটে আলোকচিত্রী এবং দর্শকের কাছে আকর্ষণীয় হতে পারে এমন যে কোন ধরনের আলোকচিত্রগ্রহনের প্রক্রিয়া।
এটি প্রায়ই ক্যামেরা ক্লাব, অনলাইন ফোরাম বা বাণিজ্যিক প্রতিষ্ঠান আয়োজিত, কখনও কখনও ভ্রমণ আকারে সংগঠিত সাম্প্রদায়িক কার্যকলাপ হিসেবে সম্পাদিত হয়ে থাকে। মাঝে-মাঝে আলোকচিত্রগ্রহণ দক্ষতার বদলে তথ্যচিত্র আলোকচিত্রের কোন নির্দিষ্ট বিষয়ে আলোকপাত করাই এর মুখ্য উদ্দেশ্য হয়ে দাঁড়ায়।
যদিও পথ আলোকচিত্রগ্রহনের সাথে ফটোওয়াকিংয়ের বিশেষভাবে পার্থক্য রয়েছে।
বিশ্বনাথ বসু
বিশ্বনাথ বসু একজন প্রতিভাশালী বাঙালি অভিনেতা যিনি একটি দীর্ঘ সময় ধরে বাংলা চলচ্চিত্র ইন্ডাস্ট্রিতে কাজ করে আসছেন। আধুনিক সময়ে বাংলা চলচ্চিত্রে, একজন কৌতুক অভিনেতা হিসেবে তার বিশেষ খ্যাতি রয়েছে এবং হাসির চরিত্রে অভিনয়ের জন্যই তিনি বেশ পরিচিত।
তারাশঙ্কর তর্করত্ন
তারাশঙ্কর তর্করত্ন (Tarashankar Tarkaratna) (? - ১৫ নভেম্বর, ১৮৫৮) ছিলেন উনিশ শতকের একজন লেখক। তিনি কলকাতার সংস্কৃত কলেজের কৃতী ছাত্র ছিলেন। বহু বৃত্তি ও পুরস্কার লাভ করেন। ১৮৫১ সালের ১২ নভেম্বর ঈশ্বরচন্দ্র বিদ্যাসাগর মহাশয়ের সুপারিশে সংস্কৃত কলেজে গ্রন্থগারিকের পদ পান এবং বিদ্যাসাগর মহাশয় অ্যাসিস্ট্যান্ট ইনস্পেক্টর অফ স্কুলস নিযুক্ত হলে তাকে সাব-ইনস্পেক্টর নিযুক্ত করেন। তার রচিত গ্রন্থসমূহ হচ্ছে, ভারতবর্ষীয় স্ত্রীগণের বিদ্যাশিক্ষা, পশ্বাবলী, কাদম্বরী (বঙ্গানুবাদ) রাসেলাস (ইংরেজির অনুবাদ) স্বল্পায়ু এই পণ্ডিত ৩০ বছর বয়সের আগেই মারা যান।
বিশ্বনাথ বসু
টেলিভিশন
চলচ্চিত্রে অভনয় করার পাশাপাশি বিশ্বনাথ বহু জনপ্রিয় বাংলা টেলিভিশন ধারাবাহিকে কাজ করেন।
তারাশঙ্কর তর্করত্ন
জন্ম
তারাশঙ্কর তর্করত্ন নদিয়ার কাঁচাকুলিতে জন্মগ্রহণ করেন। তার পিতার নাম মধুসূদন চট্টোপাধ্যায়।
নারীর দুরবস্থার বিবরণ
তারাশঙ্কর তর্করত্ন তার ভারতবর্ষীয় স্ত্রীগণের বিদ্যাশিক্ষা গ্রন্থে বাঙালি সমাজে মেয়েদের দুরবস্থা ও অসহায় অবস্থার চিত্রায়ন প্রসঙ্গে সে সময়ের কৌলীন্যের অত্যাচারের বিবরণ দিয়েছেন। আশি বছরের বুড়োর সঙ্গে পাঁচ বছরের মেয়ের বিয়ে, কিংবা 'স্বীয় কুলোচিত পাত্রের অভাবে' পঞ্চাশ বছরের মেয়েকে আইবুড়ো রাখা, এক পাত্রকে পাঁচ-ছয় কন্যা সম্প্রদান ছিলো উনিশ শতকের বাংলার সমাজচিত্র। তারাশঙ্কর বিবাহ ব্যবসায়ী কৌলিন্যের বিরোধিতা করেছিলেন। তিনি বহুবিবাহেরও বিরোধিতা করে লিখেছিলেন। তারাশঙ্কর সমাজসচেতন ব্যক্তি ছিলেন এবং কৌলিন্যের দোষ অনুভব করেছিলেন।
ইন্দিরা দেবী চৌধুরানী
ইন্দিরা দেবী চৌধুরাণী (২৯ ডিসেম্বর ১৮৭৩ – ১২ আগস্ট ১৯৬০) সঙ্গীতশিল্পী, লেখক ও অনুবাদক। ঠাকুরবাড়ির মেয়েদের মধ্যে তিনিই প্রথম বি.এ পাশ করেন। ইন্দিরা দেবী’র  সবচেয়ে বড় পরিচয় তিনি একজন অনুবাদক।
জন্ম ও পরিবার
ইন্দিরা দেবী চৌধুরাণী সত্যেন্দ্রনাথ ঠাকুর ও জ্ঞানদানন্দিনী দেবীর মেয়ে। ২৯ ডিসেম্বর, ১৮৭৩ সালে ইন্দিরা দেবীর জন্ম তৎকালীন বোম্বাই প্রদেশের কারোয়ারে (বর্তমান কর্ণাটক রাজ্যে)।  পৈতৃক নিবাস কলকাতা জোড়াসাঁকো ঠাকুরবাড়ি। তাঁর মাতা জ্ঞানদানন্দিনীও ছিলেন একজন ব্যতিক্রমী, বিদুষী ও প্রগতিশীল মহিলা। একমাত্র দাদা সুরেন্দ্রনাথ ঠাকুর তাঁর চেয়ে দেড় বছরের বড়। ইন্দিরা দেবী ১৮৯৯ সালে তিনি তাঁর স্বনির্বাচিত পাত্র প্রমথ চৌধুরীর সঙ্গে পরিণয়সূত্রে আবদ্ধ হন।
শিক্ষাজীবন
১৮৮১ সালে প্রথমে সিমলার অকল্যান্ড হাউজে এবং পরে কলকাতার লরেটো হাউজে পড়াশোনা করেন। ১৮৮৭ সালে তিনি এন্ট্রান্স ও পরে এফএ পরীক্ষায় উত্তীর্ণ হন। ১৮৯২ সালে কলকাতা বিশ্ববিদ্যালয়ের বিএ পরীক্ষায় মেয়েদের মধ্যে প্রথম স্থান লাভ করে তিনি ‘পদ্মাবতী’ স্বর্ণপদকে ভূষিত হন।
সাহিত্যচর্চা
বাদ্রিদাস মুকুলের নিকট উচ্চাঙ্গসঙ্গীত শিক্ষা গ্রহণ করেন। কিছুদিন সেতার বাজানও শিখেছিলেন। অনুবাদক হিসেবে ইন্দিরা দেবী অল্পবয়সেই খ্যাতি অর্জন করেন। কৈশোরে তিনি রবীন্দ্রনাথ ঠাকুর পরিচালিত ও মাতা  জ্ঞানদানন্দিনী সম্পাদিত বালক পত্রিকায় রাস্কিনের রচনার বাংলা অনুবাদ প্রকাশ করেন। পরে ফরাসি শিখে তিনি রেনে গ্রুসের ভারতবর্ষ, পিয়ের লোতির কমল কুমারিকাশ্রম এবং মাদাম লেভির ভারতভ্রমণ কাহিনী অনুবাদ করেন। রবীন্দ্রনাথ ঠাকুরের বহু কবিতা, গল্প ও প্রবন্ধসহ জাপানযাত্রীর ডায়রী-র  ইংরেজি অনুবাদও তিনি প্রকাশ করেন। পরবর্তীকালে বামাবোধিনী, বঙ্গলক্ষ্মী,  সাধনা, পরিচয়,  সবুজপত্র প্রভৃতি পত্রিকায়  সঙ্গীত ও সাহিত্যবিষয়ে তার অনেক মৌলিক রচনা প্রকাশিত হয়। বঙ্গনারীর শুভাশুভ বিষয়ে তার মতামত নারীর উক্তি নামক প্রবন্ধটি ছাপানো হয়।
মৌলিক রচনা
ইন্দিরা দেবীর কয়েকটি মৌলিক রচনা হলো:-
তার সম্পাদিত গ্রন্থের মধ্যে রয়েছে:-
মৃত্যু
১৯৬০ সালের ১২ আগস্ট তিনি মারা যান।
সুনীল জয়াসিংহে
সুনীল অশোক জয়াসিংহে (සුනිල් ජයසිංහ; জন্ম: ১৫ জুলাই, ১৯৫৫ - মৃত্যু: ২০ এপ্রিল, ১৯৯৫) মাতুগামায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৯ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন সুনীল জয়াসিংহে।
প্রথম-শ্রেণীর ক্রিকেট
১৯৭৯ সালে ব্রিটিশ উপনিবেশে প্রথম-শ্রেণীর ক্রিকেট খেলাগুলোয় অংশ নিয়েছেন তিনি। কলম্বোর নালন্দা কলেজে পড়াশোনা করেছিলেন সুনীল জয়াসিংহে। ১৯৭৪ সালে কলেজের প্রথম একাদশ দলের নেতৃত্ব ছিলেন তিনি। বেশ কয়েকবছর ব্লুমফিল্ড ক্রিকেট ক্লাবের পক্ষে খেলেন। ১৯৮২-৮৩ মৌসুমে লাকস্প্রে ট্রফিতে কলম্বো ক্রিকেট ক্লাবের বিপক্ষে ২৮৩ রানের পর্বতসম ইনিংস খেলেন। তবে, এ প্রতিযোগিতাটি ১৯৮৮-৮৯ মৌসুম থেকে প্রথম-শ্রেণীর মর্যাদাপ্রাপ্ত হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র একদিনের আন্তর্জাতিকে অংশ নিয়েছিলেন সুনীল জয়াসিংহে। ৯ জুন, ১৯৭৯ তারিখে নটিংহামে নিউজিল্যান্ডের বিপক্ষে ওডিআই অভিষেক হয় তার। পরবর্তী ও সর্বশেষ ওডিআই হিসেবে ১৬ জুন, ১৯৭৯ তারিখে ম্যানচেস্টারে ভারতের বিপক্ষে খেলেছিলেন। উভয় ওডিআইই ১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসর ছিল।
২০ এপ্রিল, ১৯৯৫ তারিখে মাত্র ৩৯ বছর বয়সে আত্মহননের পথে ধাবিত হন সুনীল জয়াসিংহে।
কলকাতার ইতিহাস
নামের উৎস
thumb|[[কালীঘাট মন্দির, ১৮৮৭ খ্রি.; একটি মতে, "কালীক্ষেত্র" শব্দটি থেকে "কলিকাতা" নামটির উৎপত্তি]] সপ্তাদশ শতাব্দীর শতাব্দীর শেষভাগে সুতানুটি, ডিহি কলিকাতা ও গোবিন্দপুর নামে তিনটি গ্রাম নিয়ে কলকাতা শহরটি গড়ে ওঠে। এর মধ্যে ডিহি কলিকাতা নামটি থেকে কলকাতা নামটির উৎপত্তি।
"কলিকাতা" বা "কলকাতা" নামটির উৎপত্তি সম্পর্কে গবেষকদের মধ্যে মতান্তর রয়েছে:
প্রাক-ব্রিটিশ যুগ
কলকাতার নিকটবর্তী চন্দ্রকেতুগড়ে প্রত্নতাত্ত্বিক খননকার্য চালিয়ে প্রমাণ পাওয়া গিয়েছে যে এই অঞ্চলটি বিগত দুই হাজার বছরেরও বেশি সময়কাল ধরে জনবসতিপূর্ণ। মধ্যযুগীয় বাংলা সাহিত্যের একাধিক গ্রন্থে হুগলি নদীর তীরবর্তী কলিকাতা গ্রামের উল্লেখ পাওয়া যায়। এগুলির মধ্যে উল্লেখযোগ্য হল বিপ্রদাস পিপলাইয়ের মনসাবিজয় কাব্য (১৪৯৫ খ্রি.), মুকুন্দরাম চক্রবর্তীর কবিকঙ্কণ চণ্ডী (১৫৯৪-১৬০৬ খ্রি.), সৈয়দ আলাওলের পদ্মাবতী (১৬৪৫–৫২ খ্রি.), কৃষ্ণরাম দাসের কালিকামঙ্গল (১৬৭৬–৭৭ খ্রি.), সনাতন ঘোষালের ভাষা-ভাগবত (১৬৭৯–৮০ খ্রি.) ও কৃষ্ণদাসের নারদপুরাণ (১৬৯২ খ্রি.)। ১৫৮২ সালে রাজা টোডরমলের নির্দেশে সমগ্র বাংলা সুবা (প্রদেশ) জরিপ করে ওয়ালিশ-ই-জমা তুমার নামে একটি তালিকা প্রস্তুত করা হয়। আবুল ফজলের আইন-ই-আকবরি (১৫৯০ খ্রি.) গ্রন্থে উদ্ধৃত এই তালিকাটিতে "কলিকাতা" গ্রামটির উল্লেখ রয়েছে।  এছাড়াও গোলাম হোসেন সেলিম রচিত রিয়াজ-উস-সালাতিন (১৭৮৬ খ্রি.) নামক একটি ফার্সি গ্রন্থেও "কলিকাতা" গ্রামের উল্লেখ রয়েছে। ১৬৯০ সালে ব্রিটিশ ইস্ট ইন্ডিয়া কোম্পানি বাংলায় বাণিজ্য বিস্তারের উদ্দেশ্যে এই অঞ্চলে পদার্পণ করে। এই সময় থেকেই শহর কলকাতার লিখিত ইতিহাসের সূচনা। জব চার্নক নামে কোম্পানির এক প্রশাসককে সাম্রাজ্যবাদী ঐতিহাসিকগণ কলকাতার প্রতিষ্ঠাতা মনে করতেন। যদিও আধুনিক গবেষকগণ এই মত খণ্ডন করেছেন। ২০০৩ সালে একটি জনস্বার্থ মামলার পরিপ্রেক্ষিতে কলকাতা হাইকোর্ট জানিয়ে দেন যে কোনো নির্দিষ্ট ব্যক্তিকে কলকাতার প্রতিষ্ঠাতা অভিধায় অভিহিত করা যাবে না।
সপ্তদশ ও অষ্টাদশ শতাব্দী
সপ্তদশ শতাব্দীর শেষভাগে বর্তমান কলকাতা অঞ্চলটি সুতানুটি, গোবিন্দপুর ও ডিহি কলিকাতা নামে তিনটি গ্রামে বিভক্ত ছিল। গ্রাম তিনটি ছিল বাংলার নবাবের প্রত্যক্ষ শাসনাধীনে। এই সময় প্রবল প্রতিদ্বন্দ্বী ওলন্দাজ, পর্তুগিজ ও ফরাসি শক্তিগুলিকে প্রতিহত করার উদ্দেশ্যে ইংরেজ কর্তৃপক্ষ গোবিন্দপুরে একটি দুর্গনির্মাণের পরিকল্পনা করেন। ১৭০২ সালে ফোর্ট উইলিয়াম দুর্গের নির্মাণকার্য সমাপ্ত হয়। এই দুর্গটি ছিল একাধারে একটি সেনানিবাস ও আঞ্চলিক সেনা কার্যালয়। কলকাতা "প্রেসিডেন্সি সিটি" ঘোষিত হয় এবং পরে বাংলা প্রেসিডেন্সির সদরে পরিণত হয়। এই সময় ফরাসি বাহিনীর সঙ্গে কোম্পানির ছোটোখাটো সংঘর্ষ লেগেই থাকত। ফরাসিদের ঠেকাতে ১৭৫৬ সালে কোম্পানি ফোর্ট উইলিয়াম দুর্গের সংস্কার শুরু করে। বাংলার তদনীন্তন নবাব সিরাজদ্দৌলা এই সামরিক আয়োজনের প্রতিবাদ জানালেও ইংরেজ কর্তৃপক্ষ তাতে কর্ণপাত করেননি। ক্ষুব্ধ সিরাজ এরপর কলকাতা আক্রমণ করে দুর্গ দখল করে নেন এবং ইংরেজদের কলকাতা থেকে বিতাড়িত করেন। এরপরই ইংরেজরা কুখ্যাত অন্ধকূপ হত্যার গল্প রটনা করে। অবশ্য এক বছর পরে রবার্ট ক্লাইভের নেতৃত্বে কোম্পানির বাহিনী কলকাতা পুনরুদ্ধার করতে সক্ষম হয়েছিল। ১৭৭২ সালে কলকাতা ব্রিটিশ ভারতের রাজধানী ঘোষিত হয়। পরবর্তীকালে ১৮৬৪ সাল থেকে ভারতের গ্রীষ্মকালীন রাজধানী অধুনা উত্তরাখণ্ড রাজ্যের শৈলশহর সিমলায় সাময়িকভাবে স্থানান্তরিত করার রেওয়াজ শুরু হয়। ঊনবিংশ শতাব্দীর প্রথম ভাগে কলকাতার চারপাশের জলাভূমিগুলি বুজিয়ে ফেলা হয়। হুগলি নদীর তীরবর্তী অঞ্চলে গড়ে ওঠে গভর্নমেন্ট প্লেস বা অফিসপাড়া। লর্ড ওয়েলেসলির (গভর্নর-জেনারেল ১৭৯৭-১৮০৫) শাসনকালে শহরের উল্লেখযোগ্য বৃদ্ধি ঘটেছিল। তার আমলেই কলকাতার অধিকাংশ সরকারি ভবনের নির্মাণকার্য শুরু হয়। এই ভবনগুলির বিশালতা ও স্থাপত্যসৌকর্যই কলকাতাকে "প্রাসাদ নগরী" বা "সিটি অফ প্যালেসেস" সম্মান প্রদান করেছিল। অষ্টাদশ ও ঊনবিংশ শতাব্দীতে ব্রিটিশ ইস্ট ইন্ডিয়া কোম্পানির আফিম ব্যবসার অন্যতম কেন্দ্রও ছিল কলকাতা। স্থানীয়ভাবে উৎপাদিত আফিম কলকাতায় নিলামে উঠত এবং তারপর জাহাজবন্দি করে তা চীনে পাঠানো হত।
নবজাগরণ
ঊনবিংশ শতাব্দীর প্রথম দিকে কলকাতা শহর দুটি ভাগে বিভক্ত হয়ে যায়। শহরের দক্ষিণে যে অংশে ব্রিটিশরা বাস করতেন সেটিকে ইংরেজিতে বলা হত "হোয়াইট টাউন" (লাতিন লিপি: White Town) এবং উত্তরে যে অংশে ভারতীয়েরা বাস করত সেটিকে ইংরেজিতে বলা হত "ব্ল্যাক টাউন" (লাতিন লিপি: Black Town)। ১৮৫০-এর দশক থেকে কলকাতা শহর বস্ত্রবয়ন ও পাটশিল্পে বিশেষ সমৃদ্ধি অর্জন করতে শুরু করে। এর ফলে ব্রিটিশ সরকার এখানে রেলপথ ও টেলিগ্রাফ প্রকল্পের মতো পরিকাঠামো উন্নয়নমূলক প্রকল্পে প্রচুর অর্থ বিনিয়োগ করেন। ব্রিটিশ ও ভারতীয় সংস্কৃতির মিশ্রণে শহুরে বাঙালিদের মধ্যে এক নব্য বাবু শ্রেণির উদ্ভব ঘটেছিল। এই বাবুরা ছিলেন সাধারণত উচ্চবর্ণীয় হিন্দু, ইংরেজি শিক্ষায় শিক্ষিত ও সংবাদপত্রের পাঠক। পেশাগতভাবে এঁরা ছিলেন জমিদার, সরকারি কর্মচারী বা শিক্ষক। ঊনবিংশ শতাব্দীতে বাংলার নবজাগরণ নামে পরিচিত যে যুগান্তকারী সামাজিক ও সাংস্কৃতিক সংস্কার আন্দোলন বাঙালি সমাজের চিন্তাধারা ও রুচির আমূল পরিবর্তন ঘটাতে সক্ষম হয়েছিল তার পটভূমিও ছিল এই কলকাতা শহর। বাংলার নবজাগরণ শুধু বাংলা নয়, সমগ্র ভারতের পথপ্রদর্শক হয়েছিল। এই আন্দোলনের পুরোধাপুরুষেরা ছিলেন রাজা রামমোহন রায় (১৭৭২–১৮৩৩), হেনরি লুই ভিভিয়ান ডিরোজিও (১৮০৯–১৮৩১), রামতনু লাহিড়ী (১৮১৩–১৮৯৮), দেবেন্দ্রনাথ ঠাকুর (১৮১৭–১৯০৫), ঈশ্বরচন্দ্র বিদ্যাসাগর (১৮২০–১৮৯১), বঙ্কিমচন্দ্র চট্টোপাধ্যায় (১৮৩৮–১৮৯৪), রামকৃষ্ণ পরমহংস (১৮৩৬–১৮৮৬), কেশবচন্দ্র সেন (১৮৩৮–১৮৮৪), স্বামী বিবেকানন্দ (১৮৬৩–১৯০২) প্রমুখ ব্যক্তিবর্গ।
ভারতের স্বাধীনতা আন্দোলন
১৮৮৩ সালে রাষ্ট্রগুরু সুরেন্দ্রনাথ বন্দ্যোপাধ্যায় জাতীয় সম্মেলনের আয়োজন করেন। এটিই ছিল ঊনবিংশ শতাব্দীর ভারতের প্রথম রাজনৈতিক সম্মেলন। এরপর ধীরে ধীরে কলকাতা ভারতের স্বাধীনতা আন্দোলনের এক গুরুত্বপূর্ণ কেন্দ্রে পরিণত হয়। বিশেষত বিপ্লবী সংগঠনগুলির অন্যতম প্রধান কেন্দ্রে পরিণত হয় কলকাতা শহর। ১৯০৫ সালে সাম্প্রদায়িক ভিত্তিতে বঙ্গভঙ্গের প্রতিবাদে কলকাতায় ব্যাপক গণবিক্ষোভ ও ব্রিটিশ দ্রব্য বয়কট (স্বদেশী আন্দোলন) শুরু হয়। এই সব গণআন্দোলনের তীব্রতা এবং দেশের পূর্বভাগে অবস্থিত কলকাতা থেকে দেশ শাসনের প্রশাসনিক অসুবিধার কারণে ১৯১১ সালে ব্রিটিশ ভারতের রাজধানী দিল্লিতে স্থানান্তরিত করা হয়। ১৯২৩ সালে ক্যালকাটা মিউনিসিপ্যাল অ্যাক্টের অধীনে কলকাতার স্থানীয় স্বায়ত্তশাসন কর্তৃপক্ষ কলকাতা পৌরসংস্থা প্রতিষ্ঠিত হয়। ১৯২৪ সালে এই পৌরসংস্থার প্রথম মেয়র নির্বাচিত হন চিত্তরঞ্জন দাশ। পরবর্তীকালে সুভাষচন্দ্র বসু, বিধানচন্দ্র রায়, আবুল কাশেম ফজলুল হক প্রমুখ বিশিষ্ট স্বাধীনতা সংগ্রামীরা এই পদ অলংকৃত করেছিলেন। দ্বিতীয় বিশ্বযুদ্ধ চলাকালীন জাপানি সেনাবাহিনী একাধিকবার কলকাতা শহর ও বন্দরে বোমা নিক্ষেপ করেছিল। কলকাতায় জাপানি বোমাবর্ষণের প্রথম ও শেষ ঘটনাটি ঘটে যথাক্রমে ১৯৪২ সালের ২০ ডিসেম্বর এবং ১৯৪৪ সালের ২৪ ডিসেম্বর। যুদ্ধের সময় কলকাতায় পঞ্চাশের মন্বন্তরে লক্ষাধিক মানুষ অনাহারে মারা যান। এই মন্বন্তরের কারণ ছিল সামরিক তাণ্ডব, প্রশাসনিক ব্যর্থতা ও প্রাকৃতিক দুর্যোগ। ১৯৪৬ সালে পৃথক মুসলিম রাষ্ট্র পাকিস্তানের দাবিতে এক ভয়ংকর সাম্প্রদায়িক দাঙ্গায় কলকাতায় চার হাজারেরও বেশি মানুষ প্রাণ হারান।  ভারত বিভাগের সময়ও বহু মানুষ সাম্প্রদায়িকতার শিকার হন। দেশভাগের পর বহুসংখ্যক মুসলমান পূর্ব পাকিস্তানে পাড়ি জমান এবং সেই দেশের লক্ষ লক্ষ হিন্দু কলকাতায় চলে আসেন। এর ফলে শহরের জনপরিসংখ্যানে একটি বিরাট পরিবর্তন সূচিত হয়।
স্বাধীনতা-উত্তর যুগ
১৯৪৭ সালে ভারত স্বাধীনতা অর্জন করলে ব্রিটিশ বাংলা প্রেসিডেন্সির হিন্দুপ্রধান পশ্চিমাঞ্চল পশ্চিমবঙ্গ নামে ভারতের একটি অঙ্গরাজ্যে পরিণত হয়। কলকাতা এই রাজ্যের রাজধানীর মর্যাদা পায়। এই সময় দেশভাগ-জনিত তীব্র অর্থনৈতিক সংকট ও পূর্ব পাকিস্তান থেকে হিন্দু শরণার্থীদের ব্যাপক হারে পশ্চিমবঙ্গে অনুপ্রবেশ রাজ্যের তথা শহরের অর্থনীতির উপর প্রচণ্ড চাপ সৃষ্টি করে। এই সমস্যার মোকাবিলা করার জন্য পশ্চিমবঙ্গের তৎকালীন মুখ্যমন্ত্রী বিধানচন্দ্র রায় একাধিক কার্যকরী উন্নয়ন প্রকল্প গ্রহণ করেন। কলকাতার জনসংখ্যার চাপ কমাতে শহরের উপকণ্ঠে চব্বিশ পরগনা জেলায় (অধুনা উত্তর চব্বিশ পরগনা জেলা) সল্টলেক (অধুনা বিধাননগরের একটি অংশ) ও নদিয়া জেলায় কল্যাণী নামে দুটি পরিকল্পিত উপশহর গড়ে তোলা হয়। কলকাতা বন্দরের সাহায্যার্থে সহযোগী হলদিয়া বন্দর নির্মিত হয়। হুগলি নদীর নাব্যতা রক্ষার জন্য ফারাক্কা বাঁধ নির্মাণের পরিকল্পনাও গৃহীত হয়।
স্বাধীনতার পর ১৯৫১ ও ১৯৫৬ সালে কর্পোরেশন আইন সংশোধন করা হয়। ১৯৮০ সালে পশ্চিমবঙ্গ সরকার শেষবার এই আইন সংশোধন করেন। সংশোধিত নতুন আইন কার্যকর হয় ১৯৮৪ সালে। ১৯৯২ সালে ভারতীয় সংবিধানের ৭৪তম সংশোধনী বিল পাস হলে কলকাতা পৌরসংস্থা সামাজিক ন্যায় ও আর্থিক উন্নয়নের স্বার্থে পরিকল্পনা গ্রহণের ক্ষমতা পায়।
বিধানচন্দ্রের মৃত্যুর পর ১৯৬০ ও ১৯৭০-এর দশকে ব্যাপক বিদ্যুৎ বিভ্রাট, ধর্মঘট ও জঙ্গি নকশাল আন্দোলনের ফলে শহরের পরিকাঠামো ব্যবস্থা গভীরভাবে ক্ষতিগ্রস্ত হয়। ফলে শহরের অর্থনৈতিক অবক্ষয়ের সূত্রপাত ঘটে। ১৯৭১ সালে বাংলাদেশের স্বাধীনতা যুদ্ধের সময় পূর্ব পাকিস্তানের বহুসংখ্যক মানুষ শরণার্থী হিসাবে কলকাতায় আশ্রয় নিলে শহরের অর্থনীতির উপর প্রচণ্ড চাপ সৃষ্টি হয়। আবার, বিংশ শতাব্দীর শেষভাগে কলকাতা শহরই ছিল ভারতের কমিউনিস্ট আন্দোলনের অন্যতম প্রাণকেন্দ্র। পশ্চিমবঙ্গের ৩৪ বছরের সিপিআই(এম)-নেতৃত্বাধীন বামফ্রন্ট শাসন বিশ্বের দীর্ঘতম মেয়াদের গণতান্ত্রিক পদ্ধতিতে নির্বাচিত কমিউনিস্ট সরকারের একটি উদাহরণ।
১৯৮০-এর দশকের মধ্যভাগে কলকাতাকে ছাপিয়ে মুম্বই (তৎকালীন নাম বোম্বাই) ভারতের সর্বাধিক জনবহুল শহরের শিরোপা অর্জন করে। ১৯৯০-এর দশকে ভারত সরকারের অর্থনৈতিক উদারীকরণের নীতি শহরের অর্থনৈতিক হৃতগৌরব পুনরুদ্ধারে অনেকাংশে সহায়ক হয়। ২০০০ সাল থেকে তথ্যপ্রযুক্তি শিল্প কলকাতার অর্থনীতিতে নতুন গতির সঞ্চার করেছে। শহরের উৎপাদন ক্ষেত্রেও উল্লেখযোগ্য বৃদ্ধি সম্ভব হয়েছে। ২০০১ সালে কলকাতার ইংরেজি নাম ক্যালকাটা (লাতিন লিপি: Calcutta) বদলে কোলকাটা (লাতিন লিপি: Kolkata) করার ফলে পৌরসংস্থাটির নাম "কলিকাতা পৌরসংস্থা"-র পরিবর্তে "কলকাতা পৌরসংস্থা" করা হয়।
টোঙ্গা
ব্যুৎপত্তি
টোঙ্গান সহ অনেক পলিনেশিয়ান ভাষায়, টোঙ্গা শব্দটি (/ˈtɒŋɡə/, /ˈtɒŋə/; টোঙ্গান: [ˈtoŋa]),  ফাকাটোঙ্গা থেকে এসেছে, যার অর্থ "দক্ষিণমুখী" এবং দ্বীপপুঞ্জ '। তাই এই  নামকরণ করা হয়েছে কারণ এটি পশ্চিম পলিনেশিয়ার দ্বীপ গোষ্ঠীর মধ্যে সবচেয়ে দক্ষিণের দ্বীপ। টোঙ্গা শব্দটি হাওয়াইয়ান শব্দ "কোনা" এর সাথে পরিচিত, যার অর্থ "লিওয়ার্ড", যা হাওয়াইয়ের কোনা জেলার নামের উৎপত্তি।
টোঙ্গা পশ্চিমে "বন্ধুত্বপূর্ণ দ্বীপপুঞ্জ" হিসাবে পরিচিত হয়ে ওঠে কারণ ১৭৭৩ সালে ক্যাপ্টেন জেমস কুককে তার প্রথম সফরে তাকে অভ্যর্থনা দেওয়া হয়েছিল। তিনি বার্ষিক ইনাসি উৎসবের সময় এসেছিলেন, যা  দ্বীপের রাজা  তুই টোঙ্গার প্রতি ফল  বিসর্জন উৎসব কে কেন্দ্র করে হয়ে থাকে । তাই তিনি উৎসবগুলোর জন্য একটি আমন্ত্রণ পেয়েছিলেন। হাস্যকরভাবে, লেখক উইলিয়াম মেরিনারের মতে, রাজনৈতিক নেতারা আসলে সমাবেশের সময় কুককে হত্যা করতে চেয়েছিলেন, কিন্তু তারা এটি সম্পন্ন করতে পারেনি কারণ তারা এটি সম্পন্ন করার জন্য একটি কর্ম পরিকল্পনায় একমত হতে পারেনি।
ইতিহাস
টোঙ্গান পৌরাণিক কাহিনী অনুসারে, দেবতা মাউই সমুদ্র থেকে একদল দ্বীপ তৈরি করে, প্রথমে লোফাঙ্গা, হা'পাই দ্বীপপুঞ্জ এবং ভাভাউ উপস্থিত হয়েছিলেন এবং পরবর্তিতে যা আধুনিক টোঙ্গায় পরিণত হয়েছিল।
একটি অস্ট্রোনেশিয়ান-ভাষী গোষ্ঠী যাকে প্রত্নতাত্ত্বিকরা দ্বীপ মেলানেশিয়া থেকে সামোয়া পর্যন্ত আচ্ছাদিত ল্যাপিটা সংস্কৃতি বলে থাকেন তারা ১৫০০ থেকে ১০০০ খ্রিস্টপূর্বাব্দের মধ্যে টোঙ্গায় বসবাস শুরু  করে। পণ্ডিতরা এখনও বিতর্ক করছেন ঠিক কখন টোঙ্গা প্রথম বসতি স্থাপন করেছিল, কিন্তু থোরিয়াম ডেটিং নিশ্চিত করে যে বসতি স্থাপনকারীরা ৮৮৮ খ্রিস্টপূর্ব ± ৮ বছর নাগাদ প্রাচীনতম জনবসতিপূর্ণ শহর নুকুলেকাতে এসেছিলেন। টোঙ্গার পূর্ব পরিচিতির ইতিহাস মৌখিক ইতিহাসের মাধ্যমে ভাগ করা হয়েছিল, যা প্রজন্ম থেকে প্রজন্মে চলে আসছে। ১২ শতকের মধ্যে, টোঙ্গান এবং টোঙ্গান সম্রাট, তুই টোঙ্গা, মধ্য প্রশান্ত মহাসাগর জুড়ে একটি খ্যাতি অর্জন করেছিলেন - নিউ ক্যালেডোনিয়ার নিউ ক্যালেডোনিয়া, ওয়ালিস এবং ফুতুনা থেকে টিকোপিয়া পর্যন্ত, কিছু ঐতিহাসিকদের নেতৃত্বে তুই টোঙ্গা সাম্রাজ্যের কথা বলা হয়েছিল যা সেই সময়কালে বিদ্যমান ছিল। ১৫ এবং ১৭ শতকে টোঙ্গায় গৃহযুদ্ধ হয়েছিল বলে জানা যায়।
টোঙ্গান জনগণ ১৬১৬ সালে প্রথম ইউরোপীয়দের মুখোমুখি হয়েছিল, যখন উইলেম শুটেনের নেতৃত্বে ডাচ জাহাজ এন্ড্রাচ্ট বাণিজ্যে জড়িত হওয়ার উদ্দেশ্যে দ্বীপগুলিতে একটি সংক্ষিপ্ত সফর করেছিল। পরে, অন্যান্য ডাচ অভিযাত্রীরা আসেন, যার মধ্যে জ্যাকব লে মাইরে (যিনি উত্তরের দ্বীপ নিয়াতোপুতাপু পরিদর্শন করেছিলেন); এবং ১৬৪৩ সালে আবেল তাসমান (যিনি টঙ্গাটাপু এবং হাপাই পরিদর্শন করেছিলেন)। পরবর্তীতে উল্লেখযোগ্য ইউরোপীয় দর্শকদের মধ্যে ১৭৭৩,১৭৭৪ এবং  ১৭৭৭ সালে ব্রিটিশ রাজকীয় নৌবাহিনীর জেমস কুক অন্তর্ভুক্ত ছিল; ১৭৮১ সালে স্প্যানিশ নৌবাহিনীর অভিযাত্রী ফ্রান্সিসকো মোরেলে দে লা রুয়া; ১৭৯৩ সালে আলেসান্দ্রো মালাস্পিনা; ১৭৯৭ সালে প্রথম লন্ডন মিশনারি; এবং ওয়েসলিয়ান মেথডিস্ট মন্ত্রী, ১৮২২ সালে  রেভারেন্ড ওয়াল্টার লরি অন্যতম ।
১৮৪৫ সালে, একজন উচ্চাভিলাষী তরুণ টোঙ্গান যোদ্ধা, কৌশলবিদ এবং তাউফাহাউ নামে বক্তা টোঙ্গাকে একটি রাজ্যে একত্রিত করেছিলেন। তিনি প্রধানত Tuʻi কানোকুপোলু উপাধি ধারণ করেছিলেন, কিন্তু ১৮৩১ সালে সিওসি ("জর্জ") নামে মেথডিস্ট মিশনারিদের দ্বারা খ্রিস্টধর্ম গ্রহণ করেছিলেন। ১৮৭৫ সালে, মিশনারি শার্লি ওয়াল্ডেমার বেকারের সাহায্যে তিনি টোঙ্গাকে একটি সাংবিধানিক রাজতন্ত্র ঘোষণা করেছিলেন; এবং এর সাথে সাথে তিনি আনুষ্ঠানিকভাবে পশ্চিমা রাজকীয় শৈলী গ্রহন করেছিলেন; "সার্ফস" কে মুক্তি দিয়েছিলেন, এর সাথে সাথে  আইনের একটি কোড  বানিয়ে , জমির মেয়াদ, এবং সংবাদপত্রের স্বাধীনতা অন্তর্ভুক্ত করেছিলেন; এবং প্রধানদের ক্ষমতা সীমিত করেছিলেন।
১৯০০ সালের ১৮ মে ব্রিটেনের সাথে একটি বন্ধুত্বের চুক্তির অধীনে টোঙ্গা একটি সুরক্ষিত রাজ্যে পরিণত হয়, যখন ইউরোপীয় বসতি স্থাপনকারী এবং প্রতিদ্বন্দ্বী টোঙ্গান প্রধানরা তাউফাহাউ-এর স্থলাভিষিক্ত ব্যক্তিকে রাজা হিসেবে ক্ষমতাচ্যুত করার ব্যর্থ চেষ্টা করে। চুক্তিতে টোঙ্গায় একজন ব্রিটিশ কনসাল (১৯০১-১৯৭০) এর চেয়ে উচ্চতর স্থায়ী প্রতিনিধি অস্থায়ী ভাবে নিয়োগ করা হয়। ব্রিটেনের সুরক্ষার অধীনে, টোঙ্গা তার সার্বভৌমত্ব বজায় রেখেছিল, এবং একমাত্র প্রশান্ত মহাসাগরীয় জাতি হিসেবে তার রাজতান্ত্রিক সরকার বজায় রেখেছিল। টোঙ্গান রাজতন্ত্র একটি পরিবার থেকে বংশানুক্রমিক শাসকদের একটি নিরবচ্ছিন্ন উত্তরাধিকার অনুসরণ করে।
রাজনীতি
টোঙ্গা একটি সাংবিধানিক রাজতান্ত্রিক দেশ । প্রশান্ত মহাসাগরীয় দ্বীপপুঞ্জে এটিতেই একমাত্র দেশীয় রাজতন্ত্র  অবশিষ্ট  রয়েছে।টোঙ্গা জাতি এখনো তাদের আগের শতাব্দীতে পবিত্র সর্বপ্রধান রাজা, তুই টোঙ্গার   প্রতি শ্রদ্ধা প্রতিস্থাপন করে  । রাজার সমালোচনা টোঙ্গান সংস্কৃতি এবং শিষ্টাচারের পরিপন্থী বলে মনে করা হয়। টোঙ্গা তার নাগরিকদের  সকলের জন্য বিনামূল্যে এবং বাধ্যতামূলক শিক্ষা, শুধুমাত্র নামমাত্র ফি সহ মাধ্যমিক শিক্ষা এবং মাধ্যমিক পরবর্তী শিক্ষার জন্য বিদেশী অর্থায়নে বৃত্তি প্রদান করে।
টোঙ্গায় গণতন্ত্র আন্দোলন সংস্কারের প্রচার করে, যার মধ্যে রয়েছে সংখ্যাগরিষ্ঠ সাধারণের জন্য সংসদে ভাল প্রতিনিধিত্ব এবং রাষ্ট্রের বিষয়ে আরও ভাল জবাবদিহিতা।  রাজতন্ত্রের উৎখাত আন্দোলনের অংশ নয়, এবং রাজতন্ত্রের  জন্য  এখনো   জনসমর্থন অব্যাহত রয়েছে, এমনকি  যারা সংস্কারের পক্ষে তাদের থেকেও। সম্প্রতি অবধি, শাসনের বিষয়টি অন্যান্য দেশের নেতারা সাধারণত উপেক্ষা করেছিলেন, তবে প্রধান সাহায্য দাতা এবং প্রতিবেশী নিউজিল্যান্ড এবং অস্ট্রেলিয়া এখন টোঙ্গান সরকারের কিছু পদক্ষেপ নিয়ে উদ্বেগ প্রকাশ করছে। রানী স্যালোট এবং তার উত্তরাধীকারদের  এবং অসংখ্য আন্তর্জাতিক উপদেষ্টার পরামর্শ অনুসরণ করে, রাজা তাউফাহাউ টুপাউ চতুর্থ (রাজত্বকাল ১৯৬৫-২০০৬) এর অধীনে টোঙ্গার সরকার অর্থনীতিকে নগদীকরণ করেছে, চিকিৎসা ও শিক্ষা ব্যবস্থাকে আন্তর্জাতিকীকরণ করেছে এবং সাধারণ মানুষের কাছে ক্রমবর্ধমান উপাদানগুলিতে -সম্পদ (বাড়ি, গাড়ি এবং অন্যান্য পণ্য), শিক্ষা, এবং বিদেশ ভ্রমণ এর অ্যাক্সেস সক্ষম করেছে।
টোঙ্গায় পুরুষ সমকামিতা অবৈধ, এবং এর জন্য সর্বোচ্চ ১০ বছরের কারাদণ্ড রয়েছে । টোঙ্গানদের একটি জাতীয় স্বাস্থ্যসেবা ব্যবস্থায় সর্বজনীন প্রবেশাধিকার রয়েছে। টোঙ্গার সংবিধান জমির মালিকানা রক্ষা করে;  এদেশে জমি বিদেশীদের কাছে বিক্রি করা যাবে না (যদিও এটি লিজ দেওয়া যেতে পারে) এমন বিধান রয়েছে ।
রাজনৈতিক সংস্কৃতি
রাজা তাউফাহাউ টুপাউ চতুর্থ এবং তার সরকার কিছু সমস্যাযুক্ত অর্থনৈতিক সিদ্ধান্ত নিয়েছিল এবং এটি প্রাক্তন প্রধানমন্ত্রী 'আকিলিসি পোহিভা' সহ গণতন্ত্র কর্মীদের দ্বারা অবিবেচনাপূর্ণ বিনিয়োগের জন্য মিলিয়ন ডলার নষ্ট করার অভিযোগ আনা হয়েছিল। সমস্যাগুলি বেশিরভাগই বিভিন্ন প্রকল্পের মাধ্যমে জাতীয় রাজস্ব বৃদ্ধির প্রচেষ্টা দ্বারা চালিত হয়েছে - টোঙ্গাকে একটি পারমাণবিক বর্জ্য নিষ্পত্তির স্থান হিসাবে বিবেচনা করা (বর্তমান যুবরাজের দ্বারা ১৯৯০ এর দশকের মাঝামাঝি  এমন একটি ধারণা তৈরি করা হয়েছিল) এবং টোঙ্গান সুরক্ষিত ব্যক্তিদের পাসপোর্ট বিক্রি করা (যা শেষ পর্যন্ত টোঙ্গাকে ক্রেতাদের স্বাভাবিক করতে বাধ্য করেছিল, টোঙ্গার মধ্যে জাতিগত উদ্বেগ সৃষ্টি করেছিল)।
স্কিমগুলির মধ্যে বিদেশী জাহাজের নিবন্ধন অন্তর্ভুক্ত ছিল (যা আল-কায়েদার জন্য চালান সহ অবৈধ কার্যকলাপে জড়িত বলে প্রমাণিত হয়েছে); রাষ্ট্র); একটি অব্যবহারযোগ্য বোয়িং 757-এর দীর্ঘমেয়াদী চার্টার ধরে রাখা যা অকল্যান্ড বিমানবন্দরে সাইডলাইন করা হয়েছিল, যার ফলে রয়্যাল টোঙ্গান এয়ারলাইন্সের পতন ঘটেছিল; চীনে সিগারেট রপ্তানির জন্য একটি কারখানা অনুমোদন করা ( টোঙ্গান মেডিকেল অফিসার এবং স্বাস্থ্য-উন্নতি বার্তার দশক এর বিরোধিতা সত্ত্বেও )।
রাজা বড় প্রতিশ্রুতি দিয়ে ফাটকাবাজদের কাছে দুর্বল প্রমাণিত হন এবং জেসি বোগডোনফের কাছে ২৬ মিলিয়ন মার্কিন ডলার হারান, যিনি নিজেকে রাজার আদালতের জেস্টার বলে অভিহিত করেছিলেন। পুলিশ গণতন্ত্রবাদি নেতাদের বন্দী করে, এবং সরকার বারবার দ্য টোঙ্গান টাইমস পত্রিকাটি বাজেয়াপ্ত করে (নিউজিল্যান্ডে মুদ্রিত এবং টোঙ্গায় বিক্রি হয়েছিল) কারণ সম্পাদক রাজার ভুলের সমালোচনা করেছিলেন। উল্লেখযোগ্যভাবে, কেলিয়া, বিশেষভাবে সরকারের সমালোচনা করার জন্য উত্পাদিত হয়েছিল এবং গণতন্ত্রের নেতা 'আকিলিসি পোহিভা' দ্বারা টোঙ্গায় মুদ্রিত হয়েছিল, সেই সময়ে নিষিদ্ধ ছিল না। পোহিভা, তবে, ব্যারাট্রি (ঘন ঘন মামলা) আকারে হয়রানির শিকার হয়েছিলেন।
২০০৩-এর মাঝামাঝি সময়ে, রাজতন্ত্রের ভাবমূর্তি রক্ষা করার জন্য সরকার প্রেসকে লাইসেন্স দিয়ে এবং সীমিত করার মাধ্যমে প্রেসকে "টোঙ্গানাইজ" করার জন্য একটি আমূল সাংবিধানিক সংশোধনী পাস করে। ঐতিহ্যগত সাংস্কৃতিক মূল্যবোধের ভিত্তিতে সরকার এবং রাজকীয়দের দ্বারা সংশোধনীটি রক্ষা করা হয়েছিল। লাইসেন্সের মানদণ্ডের মধ্যে রয়েছে 80% মালিকানা দেশে বসবাসকারী টোঙ্গানদের। ফেব্রুয়ারী ২০০৪ পর্যন্ত, নতুন আইনের অধীনে লাইসেন্স প্রত্যাখ্যান করা কাগজপত্রের মধ্যে টাইমি'ও টোঙ্গা (টোঙ্গান টাইমস), কেলে' এবং মাতাঙ্গি টোঙ্গা অন্তর্ভুক্ত ছিল - যখন অনুমোদিত লাইসেন্সগুলি একইভাবে গির্জা-ভিত্তিক বা সরকারী ছিল।
রাজধানীতে কয়েক হাজারের শক্তিশালী প্রতিবাদ মিছিলের আকারে বিলটির বিরোধিতা করা হয়েছিল, তুই পেলেহাকে (একজন রাজপুত্র, রাজার ভাতিজা এবং নির্বাচিত সংসদ সদস্য) অস্ট্রেলিয়া এবং অন্যান্য দেশগুলোকে টোঙ্গান সরকারকে চাপ দেওয়ার আহ্বান জানিয়েছিল। নির্বাচনী ব্যবস্থাকে গণতান্ত্রিক করার জন্য, এবং বিলের বিচার বিভাগীয় তদন্তের আহ্বান জানিয়ে একটি আইনি রিট। শেষোক্তটি প্রায় ১৬০ টি স্বাক্ষর দ্বারা সমর্থিত হয়েছিল, যার মধ্যে নয়টি নির্বাচিত "জনপ্রতিনিধি" এর মধ্যে সাতটি ছিল।
তৎকালীন ক্রাউন প্রিন্স তুপুতোয়া এবং পিলোলেভু, প্রিন্সেস রয়্যাল, এই বিষয়ে সাধারণত নীরব ছিলেন। সামগ্রিকভাবে, পরিবর্তনগুলি রাজনীতিকে অস্থিতিশীল করার, স্থিতাবস্থার জন্য খণ্ডিত সমর্থন এবং রাজতন্ত্রের উপর আরও চাপ সৃষ্টি করার হুমকি দেয়।
২০০৫ সালে, সরকার একটি সমঝোতায় পৌঁছানোর আগে ধর্মঘটকারী সিভিল-সার্ভিস কর্মীদের সাথে আলোচনার জন্য কয়েক সপ্তাহ অতিবাহিত করেছিল। যে নাগরিক অস্থিরতা শুরু হয়েছিল তা শুধু টোঙ্গাতেই সীমাবদ্ধ ছিল না; নিউজিল্যান্ডের রাজার বাসভবনের বাইরে বিক্ষোভ শিরোনাম হয়েছে।
প্রধানমন্ত্রী প্রিন্স `আহো`ইতু `উনুয়াকি`ওতোঙ্গা তুকুআহো (লাভাকা আতা `উলুকালালা) (বর্তমানে রাজা তুপাউ VI) ১১ ফেব্রুয়ারি ২০০৬ এ হঠাৎ পদত্যাগ করেন এবং তার অন্যান্য মন্ত্রিসভা পোর্টফোলিও ছেড়ে দেন। নির্বাচিত শ্রম মন্ত্রী ডাঃ ফেলতি সেভেলে অন্তর্বর্তী সময়ে তার স্থলাভিষিক্ত হন।
৫ জুলাই ২০০৬ -এ, ক্যালিফোর্নিয়ার মেনলো পার্কে একজন ড্রাইভার প্রিন্স তুইপেলেহাকে উলুভালু, তার স্ত্রী এবং তাদের ড্রাইভারের মৃত্যুর কারণ হয়েছিল। ৫৫ বছর বয়সী তুইপেলেহাকে সাংবিধানিক সংস্কার কমিশনের কোচ চেয়ারম্যান এবং রাজার ভাতিজা ছিলেন।
২০০৬ সালের সেপ্টেম্বরে জর্জ টুপু পঞ্চম যখন তার পিতার স্থলাভিষিক্ত হন তখন জনসাধারণ কিছু পরিবর্তন আশা করেছিল। ১৬ নভেম্বর  ২০০৬ -এ, রাজধানী নুকুআলোফা শহরে দাঙ্গা শুরু হয়েছিল যখন মনে হয়েছিল যে পার্লামেন্ট বছরের জন্য মুলতবি হয়ে যাবে গণতন্ত্র বৃদ্ধিতে কোনো অগ্রগতি না করেই। সরকার গণতন্ত্রপন্থী কর্মীরা দোকান, অফিস, সরকারি ভবন জ্বালিয়ে লুট করে। ফলস্বরূপ, শহরের কেন্দ্রস্থলের ৬০% এরও বেশি এলাকা ধ্বংস হয়ে যায় এবং ছয়জনের মতো মানুষ মারা যায়। টোঙ্গান নিরাপত্তা বাহিনী এবং নিউজিল্যান্ডের নেতৃত্বাধীন জয়েন্ট টাস্ক ফোর্সের সৈন্যদের পদক্ষেপের মাধ্যমে এই ঝামেলার অবসান ঘটে।
১৫ মার্চ ২০১২-এ, রাজা জর্জ টুপাউ পঞ্চম নিউমোনিয়ায় আক্রান্ত হন এবং তাকে হংকংয়ের কুইন মেরি হাসপাতালে আনা হয়। পরে তার লিউকেমিয়া ধরা পড়ে। তার স্বাস্থ্যের খুব শীঘ্রই অবনতি ঘটে এবং ১৮ মার্চ ২০১২ বিকাল ৩ টা ১৫ তে তিনি মারা যান। তার স্থলাভিষিক্ত হন তার ভাই টুপাউ VI, যিনি ৪ জুলাই  ২০১৫ তারিখে মুকুট লাভ করেন।
আন্তজার্তিক সম্পর্ক
২০০৯ সালের জানুয়ারী পর্যন্ত টোঙ্গার বৈদেশিক নীতিকে মাতাঙ্গি টোঙ্গা "প্রাচ্যের দিকে তাকানো" - বিশেষত, এশিয়ার সাথে ঘনিষ্ঠ কূটনৈতিক এবং অর্থনৈতিক সম্পর্ক স্থাপন হিসাবে বর্ণনা করেছিলেন(যা প্রকৃতপক্ষে প্রশান্ত মহাসাগরীয় রাজ্যের উত্তর-পশ্চিমে অবস্থিত)। ২০২১ সালের হিসাবে, চীন টোঙ্গায় ব্যাপক প্রভাব অর্জন করেছে, একটি নতুন রাজপ্রাসাদ সহ অবকাঠামো প্রকল্পে অর্থায়ন করেছে এবং দেশের বৈদেশিক ঋণের দুই তৃতীয়াংশ ধারণ করেছে।
টোঙ্গা যুক্তরাষ্ট্রের সাথে সৌহার্দ্যপূর্ণ সম্পর্ক বজায় রেখেছে। যদিও এটি যুক্তরাজ্যের সাথে ভাল শর্তে রয়ে গেছে, দুটি দেশ বিশেষভাবে ঘনিষ্ঠ সম্পর্ক বজায় রাখে না এবং যুক্তরাজ্য ২০০৬ সালে টোঙ্গায় তার হাই কমিশন বন্ধ করে দেয়, যদিও ইউকে হাই কমিশন ১৪ বছরের অনুপস্থিতি এর পর ২০২০ সালের জানুয়ারিতে পুনঃপ্রতিষ্ঠিত হয়। । ওশেনিয়ার আঞ্চলিক শক্তি অস্ট্রেলিয়া এবং নিউজিল্যান্ডের সাথে টোঙ্গার সম্পর্ক ভালো।
টোঙ্গা প্রশান্ত মহাসাগরে শক্তিশালী আঞ্চলিক সম্পর্ক বজায় রাখে। এটি প্যাসিফিক দ্বীপপুঞ্জ ফোরাম, সাউথ প্যাসিফিক অ্যাপ্লাইড জিওসায়েন্স কমিশন, সাউথ প্যাসিফিক ট্যুরিজম অর্গানাইজেশন, প্যাসিফিক রিজিওনাল এনভায়রনমেন্ট প্রোগ্রাম এবং প্যাসিফিক কমিউনিটির সেক্রেটারিয়েটের পূর্ণ সদস্য।
সামরিক বাহিনী
টোঙ্গান সরকার ইরাকে আমেরিকান "কোয়ালিশন অব দা উইলিং জোট" এর অ্যাকশনকে সমর্থন করেছিল এবং ২০০৪ সালের শেষের দিকে ৪০ জনেরও বেশি সৈন্য (আমেরিকান বাহিনীর অংশ হিসাবে) মোতায়েন করেছিল। দলটি ১৭ ডিসেম্বর ২০০৪-এ দেশে ফিরে আসে। ২০০৭ সালে এক সেকেন্ডে কন্টিনজেন্ট ইরাকে গিয়েছিল, এবং জোটের প্রতি অব্যাহত সমর্থনের অংশ হিসাবে ২০০৮ সালে আরও দুটি কন্টিনজেন্ট  পাঠিয়েছিল। ২০০৮ সালের শেষের দিকে টোঙ্গান সম্পৃক্ততা শেষ হয় যেখানে কোনো প্রাণহানির খবর পাওয়া যায়নি।
২০১০ সালে, টোঙ্গা প্রতিরক্ষা পরিষেবার কমান্ডার ব্রিগেডিয়ার জেনারেল তাউইকা উতাতু আফগানিস্তানে ব্রিটেনের আন্তর্জাতিক নিরাপত্তা সহায়তা বাহিনীর সাথে সহযোগিতা করার জন্য ন্যূনতম ২০০ সৈন্যের প্রতিশ্রুতি দিয়ে লন্ডনে একটি চুক্তি স্বাক্ষর করেন। টাস্ক এপ্রিল ২০১৪ এ সম্পন্ন হয় এবং যুক্তরাজ্য টোঙ্গায় অনুষ্ঠিত একটি কুচকাওয়াজ চলাকালীন জড়িত প্রতিটি সৈন্যকে অপারেশনাল সার্ভিস মেডেল প্রদান করে।
টোঙ্গা পাপুয়া-নিউ গিনির বোগেনভিল সংঘর্ষে এবং সলোমন দ্বীপপুঞ্জে অস্ট্রেলিয়ান নেতৃত্বাধীন RAMSI বাহিনীতে সৈন্য ও পুলিশকে অবদান রেখেছে।
প্রশাসনিক অঞ্চল
টোঙ্গা পাঁচটি প্রশাসনিক বিভাগে বিভক্ত: ইউয়া, হাপাই, নিয়াস, টোঙ্গাতাপু এবং ভাভাউ।
ভু-প্রকৃতি
ওশেনিয়ায় অবস্থিত, টোঙ্গা দক্ষিণ প্রশান্ত মহাসাগরের একটি দ্বীপপুঞ্জ, সামোয়া থেকে সরাসরি দক্ষিণে এবং হাওয়াই থেকে নিউজিল্যান্ডের পথের প্রায় দুই-তৃতীয়াংশ এটির অন্তভুক্ত । এর ১৭১ টি দ্বীপ, যার মধ্যে ৪৫ টি জনবসতি রয়েছে ।এরা সাধারনত তিনটি প্রধান দলে বিভক্ত - ভাভাউ, হা'পাই এবং টোঙ্গাতাপু ।টোঙ্গা প্রায় ৮০০ -কিলোমিটার (৫০০-মাইল) দীর্ঘ উত্তর-দক্ষিণ রেখা জুড়ে রয়েছে। বৃহত্তম দ্বীপ, টোঙ্গাটাপু, যার রাজধানী নুকুআলোফা এবং এর  আয়তন প্রায়  ২৫৭  বর্গ কিলোমিটার (৯৯ বর্গ মাইল) । ভূতাত্ত্বিকভাবে টোঙ্গান দ্বীপপুঞ্জ দুই প্রকারের: এর প্রথম অংশে বেশিরভাগই চুনাপাথরের ভিত্তি রয়েছে যা উন্নত প্রবাল গঠন থেকে গঠিত হয়েছে; অন্যগুলো আগ্নেয়গিরির ভিত্তিকে আচ্ছন্ন করে চুনাপাথর দিয়ে গঠিত।
জলবায়ু
টোঙ্গার একটি স্বতন্ত্র উষ্ণ সময়কাল (ডিসেম্বর-এপ্রিল) এর  গ্রীষ্মমন্ডলীয়  জলবায়ু রয়েছে (এএফ), যে সময়ে তাপমাত্রা ৩২ °সে (৮৯.৬ °ফা) এর উপরে থাকে  এবং একটি শীতল  সময় রয়েছে  (মে-নভেম্বর),  যখন তাপমাত্রা খুব কমই উপরে বাড়ে ২৭ °সে (৮০.৬ °ফা)। দক্ষিণে টোঙ্গাটাপুতে তাপমাত্রা এবং বৃষ্টিপাত  যথাক্রমে ২৩ °সে (৭৩.৪ °ফা) এবং ১৭০০ মিমি (৬৬.৯ ইঞ্চি) এবং  বিষুবরেখার কাছাকাছি  উত্তরের দ্বীপগুলিতে   ২৭ ডিগ্রি সেলসিয়াস (৮০.৬ °ফা) এবং ২৯৭০ মিমি (১১৬.৯ ইঞ্চি)  তে থাকে।
গড় আর্দ্র সময়কাল মার্চে  তাপমাত্রা গড়ে ২৬৩  মিমি (১০.৪ ইঞ্চি) থাকে । এসময়ে গড় দৈনিক আর্দ্রতা ৮০% এর কাছাকাছি থাকে । টোঙ্গায় সর্বোচ্চ তাপমাত্রা রেকর্ড করা হয়েছিল ৩৫ °সে (৯৫ °ফা) ১১ই ফেব্রুয়ারি ১৯৭৯ সালে ভাভাউতে। টোঙ্গায়  শীতলতম তাপমাত্রা রেকর্ড করা হয়েছিল  ৮ই সেপ্টেম্বর ১৯৯৪  সালে ফুয়া'আমোতুতে ৮.৭ °সে  (৪৭.৭ °ফা) । সাধারণত শুষ্ক মৌসুমে পরিমাপ করা হয়  ১৫ °সে  (৫৯ °ফা)  বা তার কম তাপমাত্রা  এবং উত্তর দ্বীপের তুলনায় দক্ষিণ টোঙ্গায়  এটি বেশি দেখা যায়। এখানে গ্রীষ্মমন্ডলীয় ঘূর্ণিঝড়ে  ১লা নভেম্বর থেকে ৩০ই এপ্রিল পর্যন্ত চলে, যদিও গ্রীষ্মমন্ডলীয় ঘূর্ণিঝড় ঋতুর বাইরে টোঙ্গায় তৈরি এবং প্রভাবিত করতে পারে।
পরিবেশ
টোঙ্গার মধ্যে রয়েছে টোঙ্গান গ্রীষ্মমন্ডলীয় আর্দ্র বন, স্থলজ ইকোরিজিয়ন।
টোঙ্গায়, টোঙ্গান কিংবদন্তি থেকে শুরু করে, উড়ন্ত বাদুড়কে পবিত্র এবং রাজতন্ত্রের সম্পত্তি বলে মনে করা হয় । এইভাবেই, এরা সুরক্ষিত এবং এদের কোনো ক্ষতি বা শিকার করা যাবে না। ফলস্বরূপ, টোঙ্গার অনেক দ্বীপে উড়ন্ত শিয়াল বাদুড়ের প্রসার ঘটেছে।
অর্থনীতি
টোঙ্গার অর্থনীতি একটি বড় অমৌদ্রিক খাত এবং দেশের জনসংখ্যার অর্ধেক যারা বিদেশে বাস করে (প্রধানত অস্ট্রেলিয়া, নিউজিল্যান্ড এবং মার্কিন যুক্তরাষ্ট্র ে) তাদের থেকে রেমিট্যান্সের উপর ভারী নির্ভরতা দ্বারা চিহ্নিত করা হয়। এদেশের অর্থনীতিতে রাজপরিবার এবং উচ্চপদস্থ ব্যক্তিরা আধিপত্য বিস্তার করে এবং তারা বহুলাংশে  আর্থিক খাতের মালিক- বিশেষ করে টেলিযোগাযোগ এবং স্যাটেলাইট পরিষেবা। টোঙ্গা ২০০৮ সালে ফোর্বস ম্যাগাজিন দ্বারা বিশ্বের ষষ্ঠ-সবচেয়ে দুর্নীতিগ্রস্ত দেশ।
মার্চ ২০১১ সালে ইউরোমনি কান্ট্রি রিস্ক র‌্যাঙ্কিং-এ টোঙ্গা বিশ্বের ১৬৫ তম-নিরাপদ বিনিয়োগ গন্তব্য স্থান পেয়েছে।
ম্যানুফ্যাকচারিং সেক্টরে রয়েছে হস্তশিল্প এবং আরও কয়েকটি অতি ক্ষুদ্র শিল্প, যা জিডিপির মাত্র ৩% অবদান রাখে যেগুলি সাধারনত দক্ষিণ প্রশান্ত মহাসাগর জুড়ে পাওয়া যায়। ১৯৭৪ সালের সেপ্টেম্বরে, দেশের প্রথম বাণিজ্যিক বাণিজ্য ব্যাংক, ব্যাংক অফ টোঙ্গা খোলা হয়।
টোঙ্গা প্রায় ১,০৬,০০০ লোকের বাসস্থান। এই সংখ্যার দ্বিগুণেরও বেশি বিদেশ প্রধানত মার্কিন যুক্তরাষ্ট্র, নিউজিল্যান্ড এবং অস্ট্রেলিয়ায় বাস করে, । ২০০৮ সালের বৈশ্বিক অর্থনৈতিক সংকট শুরু হওয়ার পর থেকে বিদেশী জনসংখ্যা থেকে রেমিট্যান্স হ্রাস পাচ্ছে। পর্যটন শিল্পের উন্নতি ঘটছে, কিন্তু প্রতি বছর ৯০,০০০ পর্যটকের নিচে পরিমিত রয়েছে